Ιερός Ναός Αγίων Χριστοφόρου και Ευθυμίου Κατερίνης

Ο Ιερός Ναός Αγίων Χριστοφόρου και Ευθυμίου Κατερίνης είναι Ορθόδοξος ναός στην Κατερίνη. Ανήκει στην Α' Αρχιερατική Περιφέρεια της Ιεράς Μητροπόλεως Κίτρους, Κατερίνης και Πλαταμώνος. Ιστορία Η ανοικοδόμηση του Ναού ξεκίνησε στα τέλη της δεκαετίας του 1990 και ο Κάτω Ναός, αφιερωμένος στον Άγιο Ευθύμιο τον Μέγα εγκαινιάσθηκε το 2004 από τον Μητροπολίτη Κίτρους, Κατερίνης και Πλαταμώνος Αγαθόνικο. Ο Επάνω Ναός, αφιερωμένος στον Άγιο Μεγαλομάρτυρα Χριστόφορο, εγκαινιάσθηκε το 2008 από τον Μητροπολίτη Αγαθόνικο. Ο κεντρικός (Επάνω) Ναός πανηγυρίζει στην μνήμη του Αγίου Χριστοφόρου (9 Μαΐου) και ο Κάτω Ναός πανηγυρίζει στην μνήμη του Αγίου Ευθυμίου του Μεγάλου (20 Ιανουαρίου). Ακόμη στον Ναό φυλάσσονται αποτμήματα των λειψάνων των προαναφερθέντων Αγίων του Ναού, καθώς και της Αγίας Μεγαλομάρτυρος Χριστίνας, του Αγίου Επιφανίου Επισκόπου Κωνσταντίας της Κύπρου και του Οσίου Ιερωνύμου του Σιμωνοπετρίτου του Μικρασιάτη, του οποίου η ανακομιδή των λειψάνων εορτάζεται στον Ναό στις αρχές Ιουλίου). Κάθε χρόνο οι εορταστικές εκδηλώσεις για την μνήμη του Αγίου Χριστοφόρου ονομάζονται ''Χριστοφόρεια". Επίσης, πριν την ακολουθία του Πανηγυρικού Εσπερινού του Αγίου τελείται ο καθιερωμένος αγιασμός των οχημάτων και διαβάζεται ειδική ευχή για την προστασία των οδηγών αλλά και τρισάγιο για την ανάπαυση των ψυχών των κεκοιμημένων οδηγών. Τοποθεσία Ο Ιερός Ναός Αγίων Χριστοφόρου και Ευθυμίου βρίσκεται κοντά στον Εγγλέζικο της Κατερίνης, έναν από τους μεγαλύτερους δρόμους της πόλεως, παρότι βρίσκεται στα όρια της πόλεως, κοντά στην Επαρχιακή Οδό Κατερίνης - Ελασσόνας, που περνά μέσα από την Ανδρομάχη και τον Σβορώνο Πιερίας. Δίπλα στον Ιερό Ναό υπάρχει ενοριακό κέντρο με αίθουσα εκδηλώσεων για μνημόσυνα, κηδείες και για όλα τα Ιερά Μυστήρια, καθώς και για κάθε είδους ανάγκες και εκδηλώσεις της ενορίας είτε ευρύτερα της Μητροπόλεως. Αξίζει να σημειωθεί μάλιστα ότι, επειδή ο Ιερός Ναός Αγίων Χριστοφόρου και Ευθυμίου είναι από τους λίγους στην Κατερίνη που δεν έχουν ακόμη τουλάχιστον τέμπλο, έχει επιλεγεί τα τελευταία χρόνια από τον Μητροπολίτη Κίτρους, Κατερίνης και Πλαταμώνος Γεώργιο για την τέλεση της αρχαιοπρεπούς Θείας Λειτουργίας των Αποστολικών Διαταγών μια ημέρα της περιόδου του Αγίου Δωδεκαημέρου (από την Δεσποτική Εορτή των Χριστουγέννων μέχρι την Δεσποτική Εορτή των Θεοφανείων), καθότι το Τυπικόν της Θείας Λειτουργίας αυτής επιβάλει να τελείται σε Ορθόδοξο ναό χωρίς τέμπλο. Ακόμη δίπλα στον Ναό υπάρχει το καμπαναριό του σε χωριστή δομή. Διοίκηση Το δυναμικό του Ιερού Ναού αποτελείται από 2 πρεσβυτέρους. Προϊστάμενος του Ναού είναι ο πρωτοπρεσβύτερος Σωκράτης Ξενίδης και συνεφημέριος ο πρεσβύτερος Βασίλειος Γκαντάς. Ακόμη ο Ναός έχει φιλόπτωχο ταμείο, πολλά τμήματα κατηχητικού και εθελοντική ομάδα που διεκπεραιώνει διάφορες ενοριακές και ευρύτερες δράσεις. Παραπομπές https://agiosxristoforosnaos.blogspot.com/ https://imkitrous.gr/%ce%bc%ce%b7%cf%84%cf%81%cf%8c%cf%80%ce%bf%ce%bb%ce%b7/%ce%b1%cf%81%cf%87%ce%b9%ce%b5%cf%81%ce%b1%cf%84%ce%b9%ce%ba%ce%ad%cf%82-%cf%80%ce%b5%cf%81%ce%b9%cf%86%ce%ad%cf%81%ce%b5%ce%b9%ce%b5%cf%82/%ce%b1-%ce%b1%cf%81%cf%87%ce%b9%ce%b5%cf%81%ce%b1%cf%84%ce%b9%ce%ba%ce%ae-%cf%80%ce%b5%cf%81%ce%b9%cf%86%ce%ad%cf%81%ce%b5%ce%b9%ce%b1-%ce%ba%ce%b1%cf%84%ce%b5%cf%81%ce%af%ce%bd%ce%b7%cf%82/ https://olympiobima.gr/christoforeia-2023-ston-iero-nao-agion-christoforoy-eythymioy-katerinis/ https://www.vimaorthodoxias.gr/mitropoleis/synaxi-neon-kai-theia-leitoyrgia-ton-apostolikon-diatagon-stin-katerini/